Foto: Instagram

NAKON što je američki Playboy objavio kako od ožujka sljedeće godine na svojim stranicama prestaje s objavom golih ljepotica, franšizama širom svijeta poručeno je da same odluče hode li ih slijediti u takvoj odluci ili će sve ostaviti po starom.

Hrvatsko izdanje, koje se prodaje i u Srbiji, BiH i Sloveniji, ništa neće mijenjati, gole ljepotice će tako i dalje imati svoje mjesto na njihovim stranicama.

"Sve ostaje po starom, jedino razmišljamo da s vremena na vrijeme jedan od naša tri pictoriala bude non-nude, odnosno da pokažemo to što će američki Playboy objavljivati, a osim toga vjerujemo da će se tu onda pronaći mjesta i za neke naše poznatije dame koje će pod takvim uvjetima vrlo rado pristati snimiti pictorial za Playboy" kaže Mihovil Švigir, glavni urednik hrvatskog izdanja Playboya.

Iz američkog izdanja Playboya nedavno je stigla obavijest da će od sljedeće godine objavljivati samo erotizirane fotografije atraktivnih djevojaka koje neće biti obnažene.